open-index/open-wikipedia-markdown huggingface dataset:
Tell Tamer

**Tal Tamer** (syrisk ܬܠ ܬܡܪ, arabisk تل تمر , kurdisk Girê Xurma) er ein by nordvest i Syria i al-Hasakah guvernement, 40&nbsp;km nord for al-Hasakah. I 1994 hadde han eit folketal på 5&nbsp;216. Innbyggjarane er hovudsakleg assyrarar frå det øvre tiari-folket.

## Sjå òg
*Al Hasakah
*assyrarar

## Kjelder

**Denne artikkelen bygger på «[[:en:Tell Tamer|Tell Tamer]]» frå ,  den 22. mai 2014.* 
*** oppgav desse kjeldene: *

*http://www.aina.org/articles/asotk.pdf
*http://www.aina.org/maps/khaburmap.htm
Al-Shaddadeh

**Al-Shaddadeh** eller *Shadadi* (arabisk الشدادة) er ein by i Al-Hasakah guvernement i Syria, like ved vestbreidda av Khabur. I følgje Syrisk statistisk sentralbyrå (CBS), hadde al-Shaddadeh eit folketal på 15&nbsp;806 i 2004. Av stader i nærleiken finn ein al-Sabaa wa Arbain i vest.

## Kjelder

**Denne artikkelen bygger på «[[:en:Al-Shaddadeh|Al-Shaddadeh]]» frå ,  den 23. mai 2014.* 
*** oppgav desse kjeldene:*
Bukkehorn

**Bukkehorn** er eit blåseinstrument laga av hornet til ein geitebukk. Det er kjend som eit norsk folkemusikkinstrument og var opphavleg eit gjetarinstrument brukt til å skremma og signalisera. Etter kvart fekk bukkehorn fingerhol og kunne brukast til å spela enkle melodiar. 

Bukkehorn har to blåseteknikkar: trompetprinsippet er det vanlegaste, men også tungehorn, etter klarinettprinsippet, har vore ein del i bruk. Eit eige lag for instrumentet, Norsk Lur-og Bukkehornlag, blei skipa i 1996.

## Sjå òg
*Lur
*Prillarhorn
*Sjofár

## Kjelder

* «Bukkehorn: blåseinstrument» (22. juni 2012), *Store norske leksikon*. Fri artikkel henta 22. mai 2014.

## Bakgrunnsstoff
* 
* Norsk Lur-og Bukkehornlag
Qamishli-distriktet

**Qamishli-distriktet** (arabisk **منطقة القامشلي**) er eit distrikt (mantiqah) i Al-Hasakah guvernement i Syria. I folketeljinga i 2004 hadde det eit folketal på 423&nbsp;368. Senteret i distriktet er byen Qamishli.

## Inndelingar
Distriktet Qamishli er delt inn i fire underdistrikt eller Nāḥiyas (folketala er frå folketeljinga i 2004):
*Qamishli nahiyah (ناحية القامشلي): folketal 232&nbsp;095.
*Tell Hamis nahiyah (ناحية تل حميس): folketal 71&nbsp;699.
*Amuda nahiyah (ناحية عامودا): folketal 56&nbsp;101.
*Al-Qahtaniyah nahiyah (ناحية القحطانية): folketal 65&nbsp;685.

## Kjelder

**Denne artikkelen bygger på «[[:en:Qamishli District|Qamishli District]]» frå ,  den 23. mai 2014.* 
*** oppgav desse kjeldene:*
Amuda

**Amuda** (arabisk عامودا, **, kurdisk *Amûdê*) er ein by i Al Hasakah guvernement nordaust i Syria. Amuda har ein hovudsakleg kurdisk folkesetnad, men òg ein forholdsvis stor assyrisk folkesetnad. Den 13. november 1960 var landsbyen åstad for ein tragedie då 152 barn omkom i ein brann i ein kinosal.

I juli 2012 kom området under kontrollen til Folkevernseiningane (YPG). I følgje Fawzi Shangal, leiaren for Det kurdiske akkordpartiet i Syria, fall byen utan større kampar då dei syriske regjeringsstyrkane trekte seg ut av området.

## Kjelder

**Denne artikkelen bygger på «[[:en:Amuda|Amuda]]» frå ,  den 23. mai 2014.* 
*** oppgav desse kjeldene:*
Al-Qahtaniyah i Al-Hasakah guvernement

**Al-Qahtaniya** eller **Qbor el-Bid** (arabisk القحطانية; assyrisk ܩܒܪ̈ܐ ܚܘܪ̈ܐ *Qabre Ḥewore*; kurdisk *Tirbespiyê*) er ein by i Al-Hasakah guvernement i Syria. I følgje Syrisk statistisk sentralbyrå (CBS), hadde al-Qahtaniya eit folketal på 16&nbsp;946 i 2004. Dei fleste innbyggjarane er kurdiske, men her finst òg ein stod del assyrarar. Begge folkegruppene har levd her sidan byen vart grunnlagd seint i 1920-åra. På denne tida låg rådet (*mustašār*) for Jazire-området i Amuda. Det noverande namnet på Al-Qahtaniya kjem av arabiseringa i 1960-åra. Det offisielle namnet før dette var *Qbor el-Bid* ('Dei kvite gravene').

Den 13. mars 2004, under Al-Qamishli-opprøra, vart 40 kurdarar drepne. Åtak på sørgjande under gravferdene deira førte til vidare protestar i Al-Qahtaniya, og i dei påfølgjande dagane vart demonstrantar i byen skotne på og skadde.

Under den syriske borgarkrigen tok YPG kontroll over byen.

Diktaren og forfattaren Tuma Gawriye Nahroyo (1936-2002) var frå Al-Qahtaniyah.

## Kjelder

**Denne artikkelen bygger på «[[:en:Al-Qahtaniyah, Al-Hasakah Governorate|Al-Qahtaniyah, Al-Hasakah Governorate]]» frå ,  den 23. mai 2014.* 
*** oppgav desse kjeldene:*
Ras al-Ayn-distriktet

**Ras al-Ayn-distriktet** (arabisk **منطقة رأس العين**) er eit syrisk distrikt (mantiqah) som administrativt høyrer til Al-Hasakah guvernement. I 2004 hadde det eit folketal på 177&nbsp;150. Regionssenteret er byen Ras al-Ayn. Distriktet er busett av arabarar, kurdarar og assyrarar.

## Inndelingar
Distriktet Ras al-Ayn er delt inn i to underdistrikt eller Nāḥiyas (folketala er frå folketeljinga i 2004):
*Ras al-Ayn nahiyah (ناحية رأس العين): folketal 121&nbsp;536.
*Al-Darbasiyah nahiyah (ناحية الدرباسية): folketal 55&nbsp;614.

## Kjelder

**Denne artikkelen bygger på «[[:en:Ras al-Ayn District|Ras al-Ayn District]]» frå ,  den 23. mai 2014.* 
*** oppgav desse kjeldene:*
Ras al-Ayn i al-Hasakah guvernement

**Ra's al-'Ayn** (arabisk رأس العين, *Ra's al 'Ayn*, kurdisk *Serêkanîye*, gammalsyrisk ܪܝܫ ܥܝܢܐ, *Rēš 'Aynā*) er ein by i Syria som administrativt høyrer til Al-Hasakah guvernement. Byen har kring 55&nbsp;247 innbyggjarar, som er ein blanding av syrarar, arabarar, kurdarar, armenarar, og tsjetsjenarar. Han er ein del av ein delt by med Ceylanpınar i Tyrkia og det finst ein grenseovergang i byen.

## Historie
Den gamle nyassyriske byen Sikan ligg i sørlege område av Ras al-'Ayn. Han ligg nær dagens Tell el Fakhariya, der den kjende nyassyriske statuen av Adad-it'i/Hadd-yith'i, kongen av Guzana og Sikan vart oppdaga i 1970-åra med ein tospråkleg inskripsjon med dei assyriske dialektane akkadisk og arameisk, den tidlegaste arameisk inskripsjonen som er funne. Han er datert til kring 850 fvt., men han kan òg vere tidlegare enn dette.

Sasanidane øydela byen to gonger i 578 og 580 før han bygde han opp att og bygde ein av dei tre sasanidske universiteta (Ctesiphon, Resaina, Gundeshapur) her. Byen fall til arabarane i 640 som konfiskerte delar av byen som innbyggjarane drog i frå. Bysantinarane plyndra byen i 942 og tok mange fangar, og krossfararen Joscelin I klarte å halde byen ein kort periode i 1129 og tok livet av mange av dei arabiske innbyggjarane. Både zangidane, Ajjubide-dynastiet og khwarezmidane kjempa om Ras al-Ayn på 1100- og 1200-talet. Han vart plyndra av Timur mot slutten av 1300-talet og det endra rolla hans som ein storby i al-Jazira.

På det største hadde byen eit vestsyrisk bispedøme og mange kloster. Byen hadde òg to moskéar og ei austsyrisk kyrkje og mange skular, bad og hagar.

Under det armenske folkemordet som byrja i 1915, vart kring 80&nbsp;000 armenske kvinner og barn massakrerte i Ras al-Ayn. På den tida var Syria ein del av Det osmanske riket, som tvinga dei lokale armenarane ut i Den syriske ørkenen for å døy forskjellige stader.

Ras al-Ayn var ein del av den syriske borgarkrigen frå 2011, og islamske fundamentalistiske opprørarar og kurdiske opprørarar har begge kjempa om makta over byen.

Byen er fødestaden til songaren Omar Souleyman.

## Ra's al-'Ayn-kjeldene
Ra's al-'Ayn har meir enn 100 naturlege kjelder. Den mest kjende av dei er Nab'a al-Kebreet, ei varmekjelde som er særs rik på mineral, og inneheld alt frå kalsium til litium og til og med radium.

## Kjelder


**Denne artikkelen bygger på «[[:en:Ras al-Ayn, al-Hasakah Governorate|Ras al-Ayn, al-Hasakah Governorate]]» frå ,  den 23. mai 2014.* 
*** oppgav desse kjeldene:*
*
Bunk Gardner

**John Leon «Bunk» Gardner** () er ein amerikansk musikar som er mest kjend for å ha spelt i Frank Zappa sitt Mothers of Invention før gruppa vart oppløyst i 1969. Han speler treblåseinstrument og tenorsaksofon. 

Gardner byrja å spele musikk sju år gammal då han tok pianotimar. Då han var tenåring start han å spele tenorsaksofon. I 1959 spelte han med Bud Wattles & his Orchestra på albumet *Themes from the Hip*. Seinare spelte han med Joanna & the Playboys i 1962. Seint i 1966 hadde Gardner blitt med Frank Zappa & the Mothers of Invention, der han spelte treblåseinstrument og tenorsaksofon. Han vart med på suksessen til The Mothers med albuma *[[Absolutely Free]]* og *[[We're Only In It For The Money]]*. Seint i 1968 vart broren Buzz Gardner med i The Mothers fram til gruppa vart oppløyst eit år seinare. Gardner spelte med Menage A Trois med Buzz og John Balkin. Seinare spelte han med Geronimo Black og The Grandmothers.

I 1980 vart Gardner og somme av dei tidlegare medlemmane i The Mothers of Invention samla og danna The Grandmothers. Dei spelte inn nokre album og kom saman att i 2002. Gardner har òg samarbeidd med Don Preston, eit bandmedlem i the Mothers, på eit par album og turnear. 

Gardner spelar òg fløyte, pikkolofløyte, klarinett, bassklarinett, fagott og bass- og sopransaksofonar.

Gardner og kona Bonnie gifta seg i 1977 og har to døtrer.

## Diskografi
### Med Frank Zappa & the Mothers of Invention
* Absolutely Free
* We're Only In It For The Money
* Lumpy Gravy
* Cruising With Ruben & The Jets
* Uncle Meat
* Burnt Weeny Sandwich
* Weasels Ripped My Flesh
* You Can't Do That on Stage Anymore, Vol. 1
* You Can't Do That on Stage Anymore, Vol. 4
* You Can't Do That on Stage Anymore, Vol. 5
* Ahead Of Their Time
* Mystery Disc
* Finer Moments
* Road Tapes Venue #1
* The Ark (BTB)
* Electric Aunt Jemima (BTB)
* Our Man In Nirvana (BTB).

### Med The Grandmothers

* The Grandmothers (1981)
* Fan Club Talk (1981)
* Lookin Up Granny's Dress (1983)
* A Mother of Anthology (1993)

### Med Geronimo Black
* Geronimo Black - Uni - 1972
* Welcome Back Geronimo Black - Helios - 1980.

### Bunk Gardner
* It's All Bunk - Crossfire Produksjons 2007
* The Bunk Gardner Story - part one. Zonic Entertainment 2011
* The Bunk Gardner Story - part two. Zonic Entertainment 2011

## Kjelder

**Denne artikkelen bygger på «[[:en:Bunk Gardner|Bunk Gardner]]» frå ,  den 23. mai 2014.* 
*** oppgav desse kjeldene:*
***http://www.united-mutations.com/g/bunk_gardner.htm
***http://www.avantmusicnews.com/2010/03/10/don-preston-and-bunk-gardner-on-tour/
Kringsjå i Oslo

**Kringsjå** er eit bustadstrøk i bydelen Nordre Aker i Oslo, hovudsakleg med blokker og rekkjehus.

Kringsjå ligg sør for Sognsvann og grensar mot Nordmarka i nord og vest, mot strøka Sogn i sørvest, Nordberg i søraust og Korsvoll i aust. Grensene for Kringsjå fylgjer vegane Kringsjågrenda og Carl Kjellsens vei.

Studentsamskipnaden i Oslo og Akershus sine studentbyar Kringsjå og Fjellbirkeland ligg i den vestlege delen av strøket. Riksarkivet og Statsarkivet i Oslo ligg òg i dette strøket, i nærleiken av Sognsvann T-banestasjon ved Sognsvann. Det same gjer Norges idrettshøgskole.

Det viktigaste kollektivtrafikksambandet er T-banen (Sognsvannsbanen), line 6 Sognsvann-Ringen, til Kringsjå stasjon og Sognsvann stasjon.
Hertugdømet Pommern

**Hertugdømet Pommern** (tysk *Herzogtum Pommern*) var eit hertugdøme som omfatta landskapet Pommern, ved sørlege kysten av Austersjøen, som i dag er delen til Polen (aust) og Tyskland (vest). Hertugdømet var arveleg og i laupet av sin heile historie var styrt av Gryf-dynastiet. Dauden til den siste hertugen av dette dynastiet førte til at landet vart delt i to av Sverige og Brandenburg-Preussen. Sjølv om det var berre kurfyrsten-hetugen av Brandenburg som hadde rett til å arve heile Pommern, var den vestlege delen av landet under svensk militærokupasjon. Oppdelinga i to var då stadfesta ved Freden i Westfalen.

Hertugdømet utvikla seg frå eit slavisk rike av Wartislaw I av Pommern som periodevis var avhengig av Polen, Sachsen, Danmark og til slutt Det tysk-romerske riket. Hertugane til Pommern hadde ofte styrt landet samstundes som førte til ulike interne inndelingar og framvoksteren til fleire senter av hertugleg makt. Intern veikskap står difor bak tapet av sjølvstendet. Etter Trettiårskrigen var kongane til Sverige og kurfyrstane-hertugane av Brandenburg, seinare kongane til Preussen, lista som medlemar av Den tysk-romerske Riksdagen, medan landskapet vart integrert i dei nye rika som det svenske maktområdet Pommern og som den brandenburgske provinsen under det same namnet.

## Sjå og
* lista over hertugane i Pommern
* Hansaen
Al-Malikiyah-distriktet

**Al-Malikiyah-distriktet** (arabisk **منطقة المالكية**) er eit distrikt (mantiqah) i Al-Hasakah guvernement i Syria. I folketeljinga i 2004 hadde det eit folketal på 189&nbsp;634. Senteret i distriktet er byen Al-Malikiyah. Det er hovudsakleg dominert av assyrarar og kurdarar. Distriktet er både det nordlegaste og austlegaste i Syria.

## Inndelingar
Distriktet Al-Malikiyah er delt inn i tre underdistrikt eller Nāḥiyas (folketala er frå folketeljinga i 2004):
*Al-Malikiyah nahiyah (ناحية المالكية): folketal 112&nbsp;000.
*Al-Jawadiyah nahiyah (ناحية الجوادية): folketal 40&nbsp;535.
*Al-Yarubiyah nahiyah (ناحية اليعربية): folketal 39&nbsp;459.

## Kjelder

**Denne artikkelen bygger på «[[:en:Al-Malikiyah District|Al-Malikiyah District]]» frå ,  den 23. mai 2014.* 
*** oppgav desse kjeldene:*
Al-Malikiyah

**Al-Malikiyah** (arabisk المالكية, *Al Mālikiya*, gammalsyrisk ܕܪܝܟ, *Dayrik*, kurdisk *Dêrika Hemko*) er ein liten by i Syria og det administrative senteret i Al-Malikiyah-distriktet. Distriktet dannar det nordaustlege hjørnet i landet. Byen ligg kring 20 km vest for Tigris som definerer trippelpunktet mellom Syria, Tyrkia og Irak. Byen er etnisk mangfaldig, slik Al-Hasakah guvernement er. Byen er busett av assyrarar, arabarar, kurdarar, og armenarar. I 2004 var folketalet 26&nbsp;311.

Al-Malikiyah, som er namngjeven etter ein syrisk offiser *Adnan al-Malki*, vert òg kalla *Dayrik* ein assyrisk referanse til eit kloster. Dei opphavlege innbyggjarane i byen er assyrarar som sporar ætta si attende til mange  tyrkisk landsbyar (Tur Abdin) som innbyggjarane flykta frå til Syria etter fyrste verdskrigen.

Den nordlege halvdelen av byen er hovudsakleg busett av muslimske kurdarar, i den sørlege halvdelen kristne. Som det økonomiske senteret i distriktet pendlar mange til byen frå dei kringliggande landsbyane og byane. Det har vore ei dramatisk urban utvikling i Al-Malikiyah dei nyare åra. 


Fil:Syriac Orthodox church in Al-Malikiyah, Syria.jpg|Den nye syrisk-ortodokse kyrkja i hovudgata
Fil:Dome of Syriac Orthodox Church in Derik (al-Malikiyah).jpg|Den nye kyrkjekuppelen
Fil:Dereek looking east.JPG|Mot aust


## Kjelder

**Denne artikkelen bygger på «[[:en:Al-Malikiyah|Al-Malikiyah]]» frå ,  den 23. mai 2014.* 
*** oppgav desse kjeldene:*
Gamalirsk

**Gamalirsk** eller **gamalgælisk** er namn på den eldste forma av goidelske språk som er attestert med monaleg tekstkorpus. Ein snakka gamalirsk mellom 600 og 900. Språket utvikla seg vidare til mellomirsk. Moderne irsk, skotsk-gælisk og manx har alle opphav i mellomirsk. Størstedelen av tekstar som har vorte behalde til no, har truleg vorte skrivne på 700- og 800-talet. 

Gamalirsk hadde nokso komplisert bøying og utmerkte seg med allomorfi, eit sjeldsynt trekk i moderne indoeuropeiske språk, som består i meir eller mindre føreseielege ljodvekslingar i stomn og suffiks, forårsaka av ulike grammatiske forhold. I gamalirsken oppstår det også for fyrste gong fonetiske mutasjonar ved byrjinga av ordet, kjente i dag frå alle levande keltiske språk, men sannsynlegvis ikkje førekomande verken i urirsk eller i fastlandskeltiske språk som gallisk. Medan det allomorfiske systemet vart forenkla i tida, vart mutasjonane bevarte i alle tre etterkomarspråka. 

Gamalirsk og gallisk skapar saman grunnlaget for rekonstrueringa av urkeltisk språk. Mellom forskarane som mest har påverka gamalirske studiar er Rudolf Thurneysen (1857-1940), forfattaren av den fyrste handboka i gamalirsk grammatikk, og Osborn Bergin (1873-1950) som var mest oppteken av tidleg irsk litteratur.

## Kjelder
Studentsamskipnaden i Oslo og Akershus

**Studentsamskipnaden i Oslo og Akershus** (**SiO**) er ein av dei 17 studentsamskipnadene i Noreg. Studentsamskipnaden vart etablert i 2011, då den gamle Studentsamskipnaden i Oslo og Oslo- og Akershushøgskolenes studentsamskipnad vart slegne saman. SiO sitt verkeområde omfattar hovudstaden Oslo og Akershus fylke. Difor er denne samskipnaden den største i landet. SiO er samskipnad for 25 utdanningsinstitusjonar i området. Dei største er Universitetet i Oslo, Høgskolen i Oslo og Akershus og Handelshøgskulen BI.
Drymalía

**Drymalía** (gresk Δρυμαλία) er ein tidlegare kommune aust på øya Náxos i øygruppa Kykladane i periferien Dei sørlege egeiske øyane i Hellas. Drymalía inngår frå 2011 som ei kommunaleining i kommunen Náxos og dei små Kykladane i periferieininga Náxos.

## Referansar
Olaf Norli

**Olaf Olsen Norli** () var ein norsk forleggjar. Saman med Olaf Husebye grunnla han 1883 bokhandelen «Olaf Huseby & Olaf Olsen» i 1883. I 1890 grunnla han Olaf Norlis Forlag og Olaf Norlis Bokhandel i Universitetsgata i Oslo. Bokhandelen vart overteken av Aschehoug forlag i 1985 og er i dag (2008) den største enkeltbokhandelen i Norden.

## Kjelder
Arkhángelos på Ródos

**Arkhángelos** (gresk Αρχάγγελος) er ein landsby og tidlegare kommune på austsida av øya Ródos i periferieininga Ródos i periferien Dei sørlege egeiske øyane i Hellas. Arkhángelos inngår frå 2011 som ei kommunaleining i kommunen Ródos.

Ved folketeljinga i 2021 hadde kommunaleininga Arkhángelos 7&nbsp;786&nbsp;innbyggjarar, medan tettstaden med same namn hadde 5&nbsp;371&nbsp;innbyggjarar.

## Referansar
Attávyros på Ródos

**Attávyros** (gresk Αττάβυρος) er ein tidlegare kommune på vestsida av øya Ródos i periferieininga Ródos i periferien Dei sørlege egeiske øyane i Hellas. Attávyros inngår frå 2011 som ei kommunaleining i kommunen Ródos. den tidlegare kommunen hadde namn etter fjellet Attávyros, som er det høgaste fjellet på Ródos.

## Referansar
Émbonas

**Émbonas** (gresk Έμπωνας) er ein landsby på vestsida av fjellet Attávyros på øya Ródos i periferieininga Ródos i periferien Dei sørlege egeiske øyane i Hellas. Émbonas var hovudsete i den tidlegare kommunen Attávyros, som frå 2011 inngår som ei kommunaleining i kommunen Ródos.

## Referansar
Kringsjå i Laksevåg

**Kringsjå** er eit bustad- og næringsområde på Laksevågneset i Laksevåg bydel i Bergen, ved nordenden av Damsgårdsfjellet, nord for Damsgård og aust for Nygård. Opphavleg låg dei tre gardane Holen, Laksevåg og Laksevågsneset i dette området. Frå området er det særs godt utsyn over Bergen sentrum og Byfjorden.

Kringsjå har eit samla areal på 0,53 km² og 1&nbsp; og det budde 632 personar i området 1. januar 2014, som for det meste er eit tettbygd bustadsområde. Men det er òg store og gamle industriareal langs Puddefjorden i aust. Holen skole og forretningsenteret Laksevåg senter ligg i området.

Kringsjå femner om skulekrinsane Kringsjå og Laksevågsneset. Hovudvegen gjennom området heiter Kringsjåveien.
Attávyros

**Attávyros** (gresk Αττάβυρος) er det høgaste fjellet på øya Ródos i Dodekanesane i Hellas med ei høgd på 1&nbsp;215 moh.
Kallithéa på Ródos

**Kallithéa** (gresk Καλλιθέα) er ein tidlegare kommune like sør for Ródos by på austsida av øya Ródos i periferieininga Ródos i periferien Dei sørlege egeiske øyane i Hellas. Kallithéa inngår frå 2011 som ei kommunaleining i kommunen Ródos.

## Referansar
Kámiros

**Kámiros** (gresk Κάμειρος) er ein tidlegare kommune på vestsida av øya Ródos i periferieininga Ródos i periferien Dei sørlege egeiske øyane i Hellas. Kámiros inngår frå 2011 som ei kommunaleining i kommunen Ródos. Kámiros har namn etter den antikke byen med same namn.

## Referansar
Ialysós

**Ialysós** (gresk Ιαλυσός), og kalla Trianda (gresk Τριάντα), er ein landsby og tidlegare kommune nordvest på øya Ródos i periferieininga Ródos i periferien Dei sørlege egeiske øyane i Hellas, om lag 8&nbsp;kilometer frå Ródos by. Ialysós inngår frå 2011 som ei kommunaleining i kommunen Ródos.

Ved folketeljinga i 2021 hadde kommunaleininga Ialysós 12&nbsp;717&nbsp;innbyggjarar, som alle budde i tettstaden med same namn.

## Referansar
Vestslaviske språk

Dei **vestslaviske språka** dannar éi av tre undergrupper i den slaviske språkslekta. Det finst no fem levande vestslaviske språk: nedersorbisk, oversorbisk, polsk, slovakisk og tsjekkisk. Den faktiske statusen til schlesisk og, i noko mindre grad kasjubisk, er omstridd. Schlesisk vert ofte oppfatta som ein polsk dialekt, medan kasjubisk anten kan reknast som ein polsk dialekt, eller som ein dialekt av den daude pommersken. Om lag 56 millionar menneske snakkar vestslaviske språk, størstedelen av dei bur i Mellom-Europa.

Dei vestslaviske språka vert vurderte som dei mest innovative i den slaviske slekta når det gjeld fonetikk og ordforråd.. Dei skal skrivast med latinske bokstavar. Alle viser kompliserte bøyingssystem både i nominal- og verbalgrupper, med kasus og aspekt som aktive morfologiske kategoriar. Det tillèt dei å ha noko lausare ordstilling enn til dømes nærskylde germanske eller romanske språk. I høve til andre slaviske språk skil dei seg med fast trykk, tendens til palatalisering, behalding av nokre kompliserte konsonantgrupper og synlege gjensidige påverknader.

## Klassifisering
(† markerer språk som har døydd ut)

***slaviske språk***
: **vestslaviske språk**
:: lechitiske språk
::: kasjubisk — klassifisering som eit separat språk omstridt
::: polabisk †
::: polsk
:::: kasjubisk — klassifisering som ein dialekt av polsk omstridt
:::: schlesisk — klassifisering som ein dialekt av polsk omstridt
::: pommersk †
:::: kasjubisk — klassifisering som ein dialekt av pommersk omstridt; om ein oppnådde konsensus, ville det tyde at pommersk faktisk ikkje har døydd ut
:::: slovinsk †
::: schlesisk — klassifisering som ein separat språk omstridt
:: sorbiske språk
::: nedersorbisk
::: oversorbisk
:: tsjekkisk-slovakiske språk
::: knaanisk (judeotsjekkisk) †
::: slovakisk
::: tsjekkisk

### Kontroversar
Det er på fleire punkt usemje mellom forskarane når det gjeld klassifiseringa av enkelte vestslaviske språk:
* schlesisk blir som oftast rekna som ein av dei polske dialektane i faglitteraturen, og vert ofte utelate i omfattande monografiar innanfor slavistikk. Trass i dette finst det forskarar som har stødd klassifiseringa av det som separatspråk, mellom anna Gerd Hentschel og Norman Davies. Godkjenning av schlesisk som separatspråk og av schlesierar som ein nasjon er eit politisk mål av Ruch Autonomii Śląska (*Rørsla for schlesisk autonomi*).
* statusen til kasjubisk er mykje mindre omstridd, takka vere godkjenninga av dette språket som regionalspråk av den polske nasjonalforsamlinga. Som oftast vert det rekna som anten separatspråk eller ein pommersk dialekt, med ein kommentar at mange oppfattar han som ein polsk dialekt. I motsetnad til schlesisk har kasjubisk eit utvikla skriftspråk og litterær tradisjon.
* slovakisk og tsjekkisk skapar saman eit dialektkontinuum, har ganske like standardformer og vert difor stundom rekna som eit språk. Denne påstanden opptrer likevel ikkje i faglitteraturen.

## Referanser
Pommersk

**Pommersk** var ei gruppe av nærskylde dialektar som høyrde til den lechitiske undergruppa av vestslaviske språk. Det vart brukt i Pommern, og kasjubisk er den einaste dialekten som har overlevd fram til no. Den geografiske plasseringa gjorde at dialektane i gruppa viste trekk som er typiske både for polsk og polabisk.

Omgrepet **det pommerske språket** dukkar opp ganske ofte, men er upresist fordi dei faktiske forholda mellom dialektane ikkje er kjende, hovudsakleg grunna mangel på kjelder. Dette omgrepet opptrer ogso i samanhengar der det viser direkte til kasjubisk eller til språket dei pommerske dialektane utvikla seg frå. Tradisjonelle studiar i polsk dialektologi plasserer derimot pommersk inni det polske dialektområdet.

Den pommerske gruppa inneheld vestpommerske talemål, slovinsk talemål og kasjubisk. Gjensidige forhold mellom desse talemåla og forholdet deira til grannespråka polabisk og polsk er vanskeleg å vurdere, spesielt sidan det berre er kasjubisk som framleis er i live og vert brukt av relativt få menneske i det pommerske voivodskapet i Nord-Polen.

## Referansar
Farmakologi

**Farmakologi** er vitskapen om effekten til legemiddel og blant anna opptak i kroppen. Feltet blir tradisjonelt delt i to: **Farmakodynamikk** og **farmakokinetikk**.

## Farmakodynamikk
**Farmakodynamikk** er kunnskapen om effekten legemidla har på kroppen, korleis og kvar hen dei verkar. Dei aller fleste legemiddel verkar ved at dei bind seg til reseptorar i cellene. Legemiddelet tar så og enten blokkerer verkestoffa til cellene eller forsterkar dei.    

## Farmakokinetikk
**Farmakokinetikk** er kunnskapen om korleis legemiddel blir opptekne, fordelte, brotne ned og til slutt utskilde ifrå kroppen. Levra spelar ei sentral rolle i korleis legemidla blir nedbrotne. Organet har rik blodstrøyming og enzyma som arbeider her kan raskt ta opp verkestoffa ifrå ei rekkje ulike medisinar. Redusert nyrefunksjon er ei av dei viktigaste årsakene til nedsett halveringstid i kroppen. Eldre personar blir gjerne utsette for nedsett nyrefunksjon.

## Bakgrunnsstoff
V2-ordstilling

I syntaks tyder **V2-ordstilling** ei avgrensing av plasseringa av det finitte verbet i ei setning i visse samanhengar. V2-regelen krev at dette verbet skal opptre som andre ledd i ei deklarativ hovudsetning, medan fyrste plass skal vere oppteken av ein annan konstituent som fungerer som tema i frasen.

V2-ordstilling førekjem særleg ofte i germanske språk. Nordgermanske språk og jiddisk har V2-stilling ogso i bisetningar, medan fastlandske vestgermanske språk droppar ho og har VF-stilling (verbet til slutt). I engelsk er V2-stillinga stort sett tapt, men leivningane hennar opptrer i visse grammatikaliserte og stilistiske samanhengar.
Great Basin

**Great Basin** er eit stort ørkenområde som dekkjer mesteparten av Nevada og delar av California, Idaho, Oregon, Utah og Wyoming. Området er det største samanhengande endorheiske nedslagsfeltet i Nord-Amerika.

Great Basin er rangert som det tiande største ørkenområdet i verda.

## Bakgrunnsstoff
Al-Darbasiyah

**Al-Darbasiyah** (arabisk) eller **Dirbêsiyê** (kurdisk) (arabisk **الدرباسية**) er ein by i Syria ved grensa til Tyrkia ovanfor den tyrkiske byen Senyurt. Administrativt er han ein del av Al-Hasakah guvernement. I følgje Syrisk statistisk sentralbyrå (CBS), hadde al-Darbasiyah eit folketal på 8&nbsp;551 i 2004.

Han har vegsamband til Tell Beydar i sør.

Sidan juli 2012 vore underlagt kurdisk kontroll.

## Kjelder

**Denne artikkelen bygger på «[[:en:Al-Darbasiyah|Al-Darbasiyah]]» frå ,  den 26. mai 2014.* 
*** oppgav desse kjeldene:*
Al-Mukharram

**Al-Mukharram** (arabisk المخرم), òg kalla **Mukharram al-Fawqani** (arabisk المخرم الفوقاني eller **Makhem Fuqani**) er ein liten by sentralt i Syria, hovudstaden i al-Mukharram-distriktet i Homs guvernement, 45 kilometer nordaust for Homs. Av stader i nærleiken finn ein Umm al-Amad, Ayn al-Niser og al-Mishirfeh i vest, al-Mukharram al-Tahtani i nordaust, Salamiyah i nord, Barri Sharqi i nordaust, Jubb al-Jarrah og Masudiyah i aust, Furqlus i sør og al-Haraki i sørvest.

I følgje Syrisk statistisk sentralbyrå (CBS), hadde al-Mukharram eit folketal på 6&nbsp;202 i 2004. Han er det administrative senteret og den største staden i al-Mukharram *[[nahiyah]]* («underdistrikt») som består av 30 stader med eit samla folketal på 32&nbsp;447 i 2004. Innbyggjarar i al-Mukharram og stadane i distriktet er hovudsakleg alawittar, særleg frå Khayyatin-folket.

## Historie
I 1838 vart al-Mukharram klassifisert som ein *[[khirba]]* («ruinert» eller «fråflytta» landsby) i distriktet Salamiyah. Den moderne byen vart grunnlagd i 1882, seint under osmansk styre, men innbyggjarane levde eit hardt liv i det halvtørre området. Al-Mukharram er spreidd over eit stort område i Den syriske ørkenen og hovudnæringa er dyrking av oliven og mandlar. Sidan 2010 har det blitt halde ein årleg Mandel-festival

I 1960 var al-Mukharram framleis ein fattig landsby busett av alawittar som arbeidde for landeigarar frå Homs. Under desse tilhøva gav den syriske hæren dei eit attraktivt alternativ som kunne betre tilhøva deira. Forskjellige folk frå byen fekk høge stillingar i det syriske forsvaret og tryggleiksapparatet, inkludert Muhammed Umran som var tidlegare forsvarsminister (tidleg 1966). Faren hans hadde vore ein religiøs *[[shaykh]]* og ein lokal leiar i byen. Andre kjende syrarar frå al-Mukharram er Ahmed Said Salih, sjef for det politiske tryggleiksapparatet (1970-1987) og så vara for innanriksminsiteren, Adnan Badr Hassan som tok over stillinga til Salih (1987-2002), og Abd al-Karim al-Razzuq som seint i 1970-åra var kommandant for missil-korpset og luftforsvarsstyrkane.

I 1968 vart al-Mukharram hovudstad i distriktet med same namn, og overtok denne posisjonen etter Jubb al-Jarrah. Sjølv om folketalet i landsbyen berre var 2&nbsp;170 i 1970, langt under kravet styresmaktene hadde sett for å verte distriktssenter, gjorde det nære forholdet mellom innbyggjarane og tryggleiksapparatet at al-Mukharram fekk den rolla han no har.

## Kjelder


**Denne artikkelen bygger på «[[:en:Al-Mukharram|Al-Mukharram]]» frå ,  den 26. mai 2014.* 
*** oppgav desse kjeldene:*
*
*
Primus

**Primus** er eit kokeapparat utan veik som bruker parafin som brensel. Brennstoffet blir forgassa ved oppumping og oppvarming, og blir brent på ei hette av kopar.

Namnet *Primus* er eit varemerke og skriv seg frå det svenske firmaet Primus, som tok patent på apparatet i 1891.

## Galleri

Fil:Primus Stove.jpg|Dei einskilde delane i ein primus
Fil:Primus 71L.jpg|Primus modell 71L


## Kjelder
*
Al-Mukharram-distriktet

**Al-Mukarram-distriktet** (arabisk **منطقة المخرم **) er eit distrikt (mantiqah) i Homs guvernement i Syria. I folketeljinga i 2004 hadde det eit folketal på 52&nbsp;068. Senteret i distriktet er byen Al-Mukharram.

## Inndelingar
Distriktet Al-Mukharram er delt inn i to underdistrikt eller nāḥiya (folketala er frå folketeljinga i 2004):
*Al-Mukharram nahiyah (ناحية المخرم): folketal 32&nbsp;447.
*Jubb al-Jarrah nahiyah (ناحية جب الجراح): folketal 19&nbsp;621.

## Kjelder

**Denne artikkelen bygger på «[[:en:Al-Mukharram District|Al-Mukharram District]]» frå ,  den 26. mai 2014.* 
*** oppgav desse kjeldene:*
Jubb al-Jarrah

**Jubb al-Jarrah** (arabisk جب الجراح, òg skrive **Jeb al-Jarah**) er ein landsby sentralt i Syria i Homs guvernement. I nærleiken ligg al-Mukharram i aust, Salamiyah i nordaust og al-Qaryatayn lenger sør. I følgje Statistisk sentralbyrå i Syria, hadde Jubb al-Jarrah eit folketal på 2&nbsp;255 i 2004. Som andre landsbyar i al-Mukharram-distriktet, er innbyggjarane i Jubb al-Jarrah hovudsakleg alawittar. Historikaren Matti Moosa hevdat at viktiga alawittar frå Ba'ath-partiet møttes i løyndom i Jubb al-Jarrah den 30. januar 1968 og der valde å avskaffe muslimske og kristne fag i syriske skular.

## Kjelder

**Denne artikkelen bygger på «[[:en:Jubb al-Jarrah|Jubb al-Jarrah]]» frå ,  den 26. mai 2014.* 
*** oppgav desse kjeldene:*
Selsøyvik handelsstad

**Selsøyvik handelsstad** er ein handelsstad på øya Selsøyvik i Rødøy kommune i  Nordland.

Det er ein av dei få handelsstadene langs kysten som framleis er i drift, med landhandel, båtekspedisjon og 
oppdrett av laks. Frå 1777 har det vore samanhengande drift på handelsstaden, men allereie på 1600-talet vart Selsøyvik nytta av utliggjarar frå Trondheim. Dei eldste bygningane er over 200 år gamle og den yngste frå 1980-talet.

Handelsstaden vart freda av Riksantikvaren i 1942.

I 2000 blei Selsøyvik handelsstad vald til tusenårsstad i Rødøy kommune.

## Kjelder

*
*
*Selsøyvik handelsstad frå Arkitektur i Nord
**Denne artikkelen bygger på «[[:no:Selsøyvik gamle handelssted|Selsøyvik gamle handelssted]]» frå , den 26. mai 2014, [https://no.wikipedia.org/w/index.php?title=Sels%C3%B8yvik_gamle_handelssted&oldid=13174502 revisjon]*

## Bakgrunnsstoff
Al-Houz

**Al-Houz** (arabisk الحوز, òg skrive **al-Huz**) er ein landsby sentralt i Syria i Homs guvernement, sørvest for Homs. Han ligg på sørsida av Qattinahsjøen, og stader i nærleiken er Aqrabiyah i sørvest, Arjoun og al-Qusayr i søraust, Kafr Mousa i aust og al-Ghassaniya i nordaust. I følgje Statistisk sentralbyrå i Syria (CBS), hadde al-Houz eit folketal på 2&nbsp;239 i 2004. 

## Kjelder

**Denne artikkelen bygger på «[[:en:Al-Hoz|Al-Hoz]]» frå ,  den 26. mai 2014.* 
*** oppgav desse kjeldene:*
Al-Rastan-distriktet

**Al-Rastan-distriktet** (arabisk **منطقة الرستن**) er eit distrikt (mantiqah) i Homs guvernement i Syria. I folketeljinga i 2004 hadde det eit folketal på 127&nbsp;806. Senteret i distriktet er byen Al-Rastan.

## Inndelingar
Distriktet Al-Rastan er delt inn i to underdistrikt eller nāḥiyaer (folketala er frå folketeljinga i 2004):
*Al-Rastan nahiyah (ناحية الرستن): folketal 64&nbsp;271.
*Talbiseh nahiyah (ناحية تلبيسة): folketal 63&nbsp;784.

## Kjelder

**Denne artikkelen bygger på «[[:en:Al-Rastan District|Al-Rastan District]]» frå ,  den 26. mai 2014.* 
*** oppgav desse kjeldene:*
Homs-distriktet

**Homs-distriktet** (arabisk منطقة حمص, *Minṭaqat Ḥimṣ*)  er eit distrikt (mantiqah) i Homs guvernement i Syria. I folketeljinga i 2004 hadde det eit folketal på 944&nbsp;916. Senteret i distriktet er byen Homs.

## Inndelingar
Distriktet Homs er delt inn i tolv underdistrikt eller nāḥiyaer (folketala er frå folketeljinga i 2004):
*Homs nahiyah (ناحية حمص): folketal 750&nbsp;501.
*Khirbet Tin Nur nahiyah (ناحية خربة تين نور): folketal 52&nbsp;879.
*Ayn al-Niser nahiyah (ناحية عين النسر): folketal 30&nbsp;267.
*Furqlus nahiyah (ناحية الفرقلس): folketal 13&nbsp;506.
*Al-Riqama nahiyah (ناحية رقاما): folketal 20&nbsp;602.
*Al-Qaryatayn nahiyah (ناحية القريتين): folketal 16&nbsp;795.
*Mahin nahiyah (ناحية مهين): folketal 13&nbsp;511.
*Hisyah nahiyah (ناحية حسياء): folketal 15&nbsp;195.
*Sadad nahiyah (ناحية صدد): folketal 4&nbsp;092.
*Shin nahiyah (ناحية شين): folketal 27&nbsp;951.

## Kjelder

**Denne artikkelen bygger på «[[:en:Homs District|Homs District]]» frå ,  den 26. mai 2014.* 
*** oppgav desse kjeldene:*
Megálo Khorió på Tílos

**Megálo Khório** (gresk Μεγάλο Χωριό) er ein landsby på øya Tílos i øygruppa Dodekanesane i periferien Dei sørlege egeiske øyane i Hellas og hovudsete i kommunen Tílos i periferieininga Ródos.

## Referansar
Byråkrat

**Byråkrat** (uttale byråkrˈat) er ein funksjonær innanfor eit byråkrati eller ein tenesteperson i det offentlege.

Omgrepet kan også brukast nedsetjande om ein formalistisk, trongsynt representant for byråkratiet.

## Etymologi
Ordet er avleidd av fransk *bureau* (byrå), 'skrivebord', og av gresk *[[-krati|-krat]]*, 'herske'.

## Kjelder

*byråkrat, *Store norske leksikon* (henta 26.05.14)
*
Hardleik (fleirtyding)

**Hardleik**, det å vera hard, kan visa til:

* Hardleik, i materialvitskap, motstandsevne som eit stoff har mot at andre materiale trengjer inn i det.
* Hardleik av vatn, mål på konsentrasjon av kalsium og magnesium i vatn.

## Kjelder
* 
*
Hardleik

**Hardleik** er brukt i materiallæra som eit uttrykk for å skildre korleis eit materiale motstår påverknad frå ytre mekaniske krefter. Dette mellom anna blir styrt av kor sterke bindingane i eit stoff er. Det finst fleire skalaer for å beskrive hardleiken til ulike materiale, mellom anna Mohs hardleiksskala.

Diamant var lenge rekna som det hardaste stoffet i verda, men seinare har nanoteknikarar laga stoff som er enno hardare.

## Kjelder

**Denne artikkelen bygger på «[[:nb:Hardleik|Hardleik]]» frå ,  den 26. mai 2014.* 
*** oppgav desse kjeldene:*
Grafitt

**Grafitt** er eit særs bøyeleg og blautt mineral med svart farge og strek. Mineralet er så bløytt at det fargar papir svart. Grafitt er den alminnelege modifikasjonen av krystallisert karbon. Men karbon er polymorft, og ved høgt trykk vil diamant vere den stabile fasen. 

Grafitt vert nytta i smelteverk og metallindustri til eldfaste diglar og støypeformer, sidan han toler ein temperatur på nesten 4000 °C. Dessutan blir grafitt brukt 
til belegg i bremsetromlar, som smøremiddel og i blyantar, batteri, anodar og mykje anna.

Grafitt finst særleg naturleg i metamorfe bergartar (fylittar og gneisar)  og kan. I Noreg finst det til dømes ved Skaland på Senja, Jennestad i Sortland og Holandsfjord i Nordland.

Verda over vert det produsert naturleg grafitt på kring 600&nbsp;000 tonn per år. Dei største produsentlanda er Kina, India, Mexico, Brasil og Madagaskar. Høgaste grafittkvalitet får ein frå Sri Lanka. 

## Kjelder

----
*Raade, Gunnar. «Grafitt» (14. februar 2009). I *Store norske leksikon*. Henta 14. februar 2014.

## Bakgrunnsstoff
*Graphite på Minerals.net
Junior Eurovision Song Contest 2014

**Junior Eurovision Song Contest 2014 (JESC 2014)** var den 12. gongen Junior Eurovision Song Contest vart arrangert. Tevlinga vart halden i Malta Shipbuilding i Marsa på Malta. Finalen fann stad 15. november 2014. Dette var fyrste gongen Malta arrangerte tevlinga og tredje gongen at vinnarlandet arrangerte tevlinga året etter.

16 land deltok i tevlinga. Italia, Montenegro og Slovenia  debuterte i tevlinga. Fire land annonserte at dei ville kome attende til tevlinga; Kroatia etter ein sju år lang pause, Kypros som sist deltok i 2009, Serbia og Bulgaria etter høvesvis tre og to års pause.

Italia vann tevlinga med songen «Tu primo grande amore» sungen av Vincenzo Cantiello. Dette var andre gongen i Junior Eurovision Song Contests historie at eit land som debuterte vann tevlinga same året. Fyrste gongen var i 2003, då Kroatia vann tevlinga.

## Finalen
* Finalen vart halden 15. november 2014 i Malta Shipbuilding.
* Italia vann tevlinga for fyrste gong.

## Røystegjeving

### 12 poeng

## Sjå òg
* Eurovision Song Contest 2014

## Fotnotar

## Kjelder

**Denne artikkelen bygger på «[[:en:Junior Eurovision Song Contest 2014|Junior Eurovision Song Contest 2014]]» frå ,  den 26. mai 2014.*
The Binding of Isaac

***The Binding of Isaac*** er eit dataspel utvikla av Edmund McMillen og Florian Himsl. Det vart lansert på Steam 28. september 2011. I spelet styrer spelaren eit gråtande, nakent barn som heiter Isaac eller ein av seks andre karakterar som kan låsast opp i spelet.

Tittelen og handlinga i spelet er basert på den bibelske forteljinga om Abraham som skulle ofre sonen Isak. Handlinga går ut på at mora til Isaac høyrer ei stemme ovanfrå, truleg Gud, som krev at ho tek livet til sonen som prov på at ho er gudfryktig. Isaac flyktar ned til kjellaren for å sleppe unna mora og må navigere seg gjennom romma i kjellaren, som er fylt med monster. Spelaren navigerer Isaac gjennom romma og skyt tårer på monster for å komme vidare. Når Isaac mister all helse, tapar ein spelet og må starte frå byrjinga att. Eit særmerkt trekk ved *The Binding of Isaac* er at romma i kjellaren blir tilfeldig genererte og er annleis bygd opp kvar gong spelaren startar på nytt.

## Kjelder
Kallestadsundet

**Kallestadsundet** er eit sund i Veafjorden som ligg aust for Osterøy og skil øya ifrå Vaksdal kommune og fastlandet. 

På sundets smalaste punkt, som også er det smalaste punktet kring heile Osterøy, forbind Kallestadsundet bru (Fylkesveg 341) nordre delar av Osterøy med Vaksdal.
Toto Cutugno

**Salvatore «Toto» Cutugno** () var ein italiensk popsongar og låtskrivar. Han er særleg kjend for songen «L'Italiano» frå 1983, som blei spelt over heile verda. I 1990 vann han Eurovision Song Contest med songen «Insieme: 1992», som lovprisa europeisk samarbeid.

Cutugno har også skrive songar for andre musikarar, mellom anna Joe Dassin, som «L'été indien», «Et si tu n'existais pas» og «Le Jardin du Luxembourg» (den siste saman med Vito Pallavicini). Han var også med på å skriva «Gugu L'amoroso» som blei ein salssuksess for Dalida.

## Kjelder

**Denne artikkelen bygger på «[[:en:Toto Cutugno|Toto Cutugno]]» frå ,  den 27. mai 2014.*
DJ Broiler

**Broiler** (før hausten 2013 **DJ Broiler**) er ein norsk DJ- og produsent-duo som består av Mikkel Christiansen og Simen Auke frå Drammen. Dei gjorde stor suksess på internett i laupet av 2011 og 2013, før dei slapp låta «Afterski» i 2012 som  låg på VG-lista i 21 veker, med ein tredjeplass som beste plassering. DJ Broiler mottok også i 2012 pris og stipend som «Årets innovatør» frå streamingtenesta Spotify.

Låtene til Broiler har blitt strøymde over ti millionar gonger på Spotify og Wimp  og er per mai 2013 spelt over ti millionar gonger på YouTube.

## Kjelder

**Denne artikkelen bygger på «[[:nb:DJ Broiler|DJ Broiler]]» frå ,  den 27. mai 2014.* 
*** oppgav desse kjeldene:*

## Bakgrunnsstoff

*
Knutepunktfestival

Ein **knutepunktfestival** er ein leiande festival innanfor sitt område i Noreg. Knutepunktstatusen gir garanti for statlege overføringar til knutepunktinstitusjonen over statsbudsjettet. Det er ein føresetnad at knutepunktfestivalane hjelper mindre festivalar innanfor deira knutepunktområde med erfaring frå festivaldrift. 

Det er i 2014 tolv norske knutepunktinstitusjonar innanfor området musikk:
*Festspillene i Bergen, profil: Festspill for musikk og scenekunst
*Festspillene i Nord-Norge, profil: Festspill for musikk, scenekunst og billedkunst
*Olavsfestdagene i Trondheim, profil: Kirkemusikk mm
*Molde International Jazz Festival, profil: Jazz
*Førde Internasjonale Folkemusikkfestival, profil: folkemusikk
*ULTIMA Oslo Contemporary Music Festival, profil: Samtidsmusikk
*Festspillene i Elverum, profil: Festspill i samarbeid med "Ungdomssymfonikerne"
*Notodden Blues Festival, profil: blues
*Øyafestivalen, profil: Rock
*Melafestivalen, profil: Multikulturell kunst og kultur
*Riddu Riđđu Festivála, profil: Urfolks kunst og kultur
*Norsk Country Treff, profil: country

I tillegg er desse festivalane knutepunktinstitusjonar med fokus på andre kulturuttrykk:
*Peer Gynt-stemnet, profil: Scenekunst
*Norsk Litteraturfestival – Sigrid Undset-dagene, profil: Litteratur

## Referansar


**Denne artikkelen bygger på «[[:no:Knutepunktfestival|Knutepunktfestival]]» frå ,  den 27. mai 2014.*
Kringsjå i Vennesla

**Kringsjå** er ein tettstad i Vennesla, kjend for Kringsjå kraftstasjon. Denne kraftstasjonen, som var eit av de fyrste vasskraftverka på Sørlandet og det fyrste som vart statleg eigd, er no lagd ned og fjerna.
Billy Mundi

**Billy Mundi** () er ein amerikansk trommeslagar best kjend som medlem i The Mothers of Invention og Rhinoceros. Han har òg arbeidd som studiomusikar. Han nytta stundom namnet **Tony Schnasse**.

Mundi var tidlegare medlem av Hells Angels og musikkarrieren hans starta seint i 1950-åra, då han studerte musikk ved UCLA. Etter studiane arbeidde Mundi tre månader som paukespelar i Los Angeles Philharmonic før han byrja som studiomusikar og medlem av ei rekkje lokale band. Tidleg i 1960-åra spelte han i gruppa til Skip Battin, Skip and The Flips, og arbeidde som studiomusikar på mellom andre debutalbumet til Tim Buckley. Mundi var ei kort stund medlem av The Lamp of Childhood i 1966.

I 1966 vart han med i The Mothers of Invention under innspelinga av *Freak Out!*, og spelte seinare trommer på fleire Mothers-album. Han er òg med i filmen *Uncle Meat*. Han vart lokka bort frå the Mothers av Jac Holzman i Elektra Records for å danne supergruppa Rhinoceros.  I følgje Frank Zappa «gav Holzman Billy Mundi ein haug med pengar, ein stad å bu, heile pakken - me skal gjere deg til ei stjerne, du skal få arbeide med desse flinke musikarane i staden for desse komikarane...Men eg klandrar ikkje Billy for at han tok jobben, for på den tida var me så fattige at han budde på Albert Hotel og hadde ikkje råd til mat - han brukte å komme inn og fortelje oss at han hadde dempa svolten ved å drikke varmt vatn i dusjen...».

Kring 1970 flytta Mundi til Woodstock i New York, der han arbeidde med Geoff Muldaur og Maria Muldaur og som studiomusikar. Han budde i mange år i California fram til han døydde.

## Kjelder

**Denne artikkelen bygger på «[[:en:Billy Mundi|Billy Mundi]]» frå ,  den 27. mai 2014.* 
*** oppgav desse kjeldene:*
Hjellvik skule

**Hjellvik skule** var ein barneskule på Hjellvik i Osterøy kommune i dåverande Hordaland.

Skulen husa elevar ifrå Hjellvik, Raknes, Skår, Tepstad, Birkeland, Mjelstad og Mosevoll, men blei våren 2013 nedlagt.
Jim Fielder

**Jim Fielder** () er ein amerikansk bassist, mest kjend for å vere ein av dei originale medlemmane i Blood, Sweat & Tears.

Fielder gjekk på Loara High School i Anaheim i California. Medan han var ved Loara, vart den unge Fielder ven med klassekameratane Tim Buckley og Larry Beckett, eit venskap som fekk Fielder inn i musikkindustrien. Før han vart med i BS&T arbeidde han med Buckley, og spelte i fleire andre kjende band som Mastin & Brewer med Mike Brewer og Billy Mundi, The Mothers of Invention og Buffalo Springfield.

Etter han slutta i BS&T, arbeidde Fielder mykje som studiomusikar. Han har ofte spelt i bandet til Neil Sedaka.

## Diskografi
Alle albuma er med Blood, Sweat & Tears utanom der andre er nemnde.

* *[[Absolutely Free]]* (1966) – med The Mothers of Invention
* *[[Buffalo Springfield Again]]* (1967) – med Buffalo Springfield på «Everydays»
* *[[Child Is Father to the Man]]* (1968) – RIAA gullplate, #47
* *[[Tell It Like It Is av George Benson|Tell It Like It Is]]* (A&M/CTI, 1969) – med George Benson
* *[[Blood, Sweat & Tears av Blood, Sweat & Tears|Blood, Sweat & Tears]]* (1968) – Grammyprisen for årets album i 1970, RIAA 4 x platinaplate, førsteplass i USA
* *[[Blood, Sweat & Tears 3]]* (1970) – RIAA gullplate, #1
* *[[Blood, Sweat & Tears 4]]* (1971) – RIAA gullplate, #10
* *[[New Blood av Blood, Sweat & Tears|New Blood]]* (1972) – #32
* *[[No Sweat av Blood, Sweat & Tears|No Sweat]]* (1973) – #72
* *What Goes Up! The Best of Blood, Sweat & Tears* (1995)

## Kjelder

**Denne artikkelen bygger på «[[:en:Jim Fielder|Jim Fielder]]» frå ,  den 27. mai 2014.* 
*** oppgav desse kjeldene:*


## Bakgrunnsstoff
*[ Jim Fielder at AllMusicGuide.com]
Krak des Chevaliers

**Krak des Chevaliers** er ei borg i det nordlege Syria, kring 60&nbsp;km vest for byen Homs. Borga ligg øvst på ein 650 meter høg ås, og murane har ein tjukkleik på opptil åtte meter. Det er sju vakttårn på 8-10 meter i diameter, der det er mogleg å få eit godt overblikk over den einaste vegen mellom Antiokia og Beirut. Borga har som ein av få stader i verda bevarte døme på dei kunstnariske utfoldingane til krossfararane i form av freskomåleri.

## Historie
Området har frå tidlege tider vore skodeplass for mange konfliktar mellom dei talrike folkeslaga som budde i dette området eller som var interessert i å få makta over området. Det vart difor oppført mange festningsverk, men di verre gjekk alle til grunne igjen. Blant aktørane i området kan nemnast romarane, austromarane og ummajjadane, som alle sette det kulturelle preget sitt på området. Krak des Chevaliers vart opphavleg bygd i 1031 til emiren av Aleppo, men under det første krosstoget i 1099 vart det erobra av krossfararane.

Omkring 1144 vart det gjeve vidare til Johannittarordenen, som etter å ha ombygd borga brukte ho som hovudkvarter. I samband med ombygginga vart det tilføydd ein yttermur som gjorde ho til ei konsentrisk borg, og borga var den største på kristne hender i Midtausten. Det budde 50-60 munkar saman med stormeisteren og dessutan opptil 2000 fotsoldatar i borga.

Omkring år 1200 vart området råka av fleire jordskjelv, som òg gav ein del skadar på borga. Borga vart freista erobra og kringsett av muslimske herskarar fleire gonger, men først i 1271 vart innbyggjarane narra til å opne for Baibars, sultanen av Kairo. Borga vart deretter nytta som festningsverk til starten av det 1800-talet, då ho vart forlaten.

Undet Det franske mandatet i Syria etter fyrste verdskrigen vart det starta eit rekonstruksjonsarbeid, og etter sjølvstendet til Syria etter andre verdskrigen vart borga statsegiedom. Ho står i dag på UNESCO si verdsarvsliste saman med citadellet Qal'at Salah El-Din, som ligg langs vegen eit stykke nord for borga.

## Kjelder

**Denne artikkelen bygger på «[[:nb:Krak des Chevaliers|Krak des Chevaliers]]» frå ,  den 28. mai 2014.* 
*** oppgav desse kjeldene:*


## Bakgrunnsstoff
* Krak des Chevaliers - bilete og informasjon
* UNESCO om Crac des Chevaliers
Kringsjå kraftstasjon

**Kringsjå kraftstasjon** var eit vasskraftverk i elva Otra på Kringsjå i Vennesla kommune, bygd rett føre 1900 og nedlagt i 1957. Bygningane er seinare vorte fjerna. Det hadde vore kjøpmenn i Kristiansand som hadde sett i gang bygginga av kraftstasjonen.